b"\n_START_ARTICLE_\nEstaci\xc3\xb3 d'Universitat Aut\xc3\xb2noma\n_START_SECTION_\nHist\xc3\xb2ria\n_START_PARAGRAPH_\nL'estaci\xc3\xb3 es va inaugurar el 1984 a partir d'una nova variant del tra\xc3\xa7at original entre Bellaterra i Sant Quirze per apropar la l\xc3\xadnia al campus universitari. El tram original va entrar en servei l'any 1922 corresponent al recorregut entre Sant Cugat - Sabadell Estaci\xc3\xb3 , com a perllongament del Tren de Sarri\xc3\xa0 cap al Vall\xc3\xa8s per part de l'empresa Ferrocarrils de Catalunya (FCC).\n_START_SECTION_\nEdifici\n_START_PARAGRAPH_\nSituat al campus universitari de Bellaterra. T\xc3\xa9 un acc\xc3\xa9s a trav\xc3\xa9s d'una gran escala, l'edifici \xc3\xa9s essencialment un paral\xc2\xb7lelep\xc3\xadpede amb coberta a una vessant on s'allotgen els serveis propis de l'estaci\xc3\xb3. La fa\xc3\xa7ana que d\xc3\xb3na a les andanes, recoberta de petites peces de cer\xc3\xa0mica, presenta una superf\xc3\xadcie molt superior a la de la construcci\xc3\xb3, tant en altura com en llargada. Una gran marquesina met\xc3\xa0l\xc2\xb7lica sostinguda per tirants i amb contraforts posteriors \xc3\xa9s situada damunt les obertures de l'estaci\xc3\xb3, i es relaciona est\xc3\xa8ticament amb quatre coberts de formig\xc3\xb3._NEWLINE_L'edifici de l'estaci\xc3\xb3 va ser bastit l'any 1984 pels arquitectes Jaume Bach i Gabriel Mora.\n_START_SECTION_\nTarifaci\xc3\xb3\n_START_PARAGRAPH_\nAquesta estaci\xc3\xb3 esta dins de la tarifa plana de l\xe2\x80\x99\xc3\xa0rea  metropolitana de Barcelona, qualsevol trajecte entre dos dels municipis de l\xe2\x80\x99\xc3\xa0rea metropolitana de Barcelona es comptar\xc3\xa0 com  a zona 1."